Document ID: /roh_data/filtered/fineweb-2-filterrobots_roh.jsonl.gz/11512

Cun 101 cunter 75 vuschs, tar 14 abstenziuns, ha refusà al Cussegl federal la lescha davart products da tubac. La maioritad da la PPS, la PLD e la PCD han procurà per la decisiun. Ina maioritad da la cumissiun da sanadad dal Cussegl naziunal aveva percunter proponì da tractar la fatschenta e far las adattaziuns necessarias.
Il parlament vul in nov sboz da lescha che cuntegn mo aspects betg contestads sco la protecziun dals uffants e da la giuventetgna. La proposta da limitar la reclama en kinos u sin placats, la promoziun da products da tubac ed il sponsoring n’ha chattà sustegn ni tar il Cussegl naziunal ni tar il Cussegl dals chantuns.
RR novitads 12:00